एतय देवी काली, दुर्गा, त्रिपुर सुन्दरी के संगे देवी के वैष्णो स्वरुप के दर्शन सेहो होइत अछि। मान्यता अछि जे एतय वैष्णो देवी जागृत अवस्था में रहैत अछि। अविश्वसनीय सन इ बात कल्पनातीत प्रतीत होइत अछि मुदा इ ओतबे स्तय अछि जतेक माँ के अस्तित्व।
 मिथिलाक मुंगेर जिला मे जमालपुर स्थित काली पहाड़ी ( Kali Pahari Munger )सबदिने प्राकृतिक सुंदरता के लेल आकर्षणक केंद्र रहल अछि। संभवतः अहिठामक प्राकृतिक सौंदर्य के देखे कऽ अंगरेज द्वारा एतय रेल इंजन कारखाना के नींव राखल गेल छल। ल'गक इस्ट कॉलोनी तब अंगरेज रेल अधिकारिक आवास रह छल।
 काली पहाड़ी के उल्लेख धार्मिक ग्रंथों मे सेहो कैल गेल ऐछ। इ महाभारत कालीन प्राचीनता समेटने अछि। कहल जाइत अछि जे महाभारत काल मे जहन पांडव द्युत क्रीड़ा मे हाइर गेल छलथि तहन अज्ञातवासक दौरान पांचाली के संग काली पहाड़ी पर किछ समय व्यतीत केने छलथि। अहि दौरान पांडु पुत्र अजरुन द्वारा एतय मां यमला काली के प्रतिमा स्थापित कैल गेल छल। लगे मे एकटा गाछ अछि एकरा बारे मे मान्यता अछि जे एतय ढ़ेला बांधला सं मोनक मांगल कोबला पूरा होइत अछि बशर्ते कोबला पूरा भेला पर ढ़ेला खोललो जाय।
 काली पहाड़ीक निकटे रेलवे के वाटर फिल्टर प्लांट अछि। जतय सं रेल इंजन कारखाना सहित विभिन्न रेलवे कॉलोनि मे पेयजल आपूर्ति कैल जाइत अछि। एकर स्थापना 1860 के दशक मे अंगरेजक द्वारा कैल गेल छल। ओना तऽ इ क्षेत्र अनाधिकार प्रवेश वजिर्त ऐछ, मुदा आसपासक रमणीक छटा सैलानि के साल भरी लोभावैत अछि।
 काली पहाड़ी के तराई मे प्राकृतिक छटा समेटने दु टा नहर अछि जतय जमालपुर वासी प्रति वर्ष छठी पूजा मे अध्र्यदान करय पहुंचैत अछि। नहर कऽ लगे सं पहाड़ी पर चढ़बाक रास्ता शुरू होइत अछि।
 सरकारक उदासीनता के कारण प्राचीन काली पहाड़ी अपन रौनक बिसरैत जा रहल अछि। पूर्व मे पत्थर उत्खनन सं जुड़ल लोग जतए एकरा नुकसान पहुंचेलक ओतय वन संपदा के अंधाधुंध कटाई सेहो एकरा क्षति पहुंचेलक अछि।
 माँ पूरण देवी मंदिर ( Maa Puran Devi Mandir, Purnia ) पूर्णिया जिला मुख्यालय सं मात्र 5 किलोमीटर के दूरी पर चिमनी बज़ार मार्ग (पूर्णिया सिटी) मे स्थित अछि। शहर के चर्चित आ प्रसिद्व धार्मिक स्थल में माँ पूरण देवी मंदिर के इतिहास लगभग ढा़ई सौ वर्ष पुरान अछि। ताहिलेल अहि पूजन स्थल पर श्रद्वालु के अपार भीड़ लागैत अछि।
 एहन कहल जाइत अछि जे मंदिर के ठीक नीचा सर्व मनोकामना सिद्ध 'सहस्त्र दल महायंत्र' स्थापित अछि जे सब व्यक्ति के मनोकामना पूरा करैत अछि। नवरात्र मे एतय देशभैर सं दर्जनों अघोर तांत्रिक साधना के लेल जुटैत अछि। एतय दस महाविद्या मे मां के आठवां स्वरूप अछि। एहन मान्यता अछि जे एतय 21 दिन नियमित दर्शन करय पर मां भगवती भक्त के सब मनोकामना पूर्ण करैत छथिन।
 कहल जाइत अछि जे वर्तमान महंत अजीत कुमार के पूर्वज वैशाली के महुआ आदलपुर सं आबि के एतय बसल छलथि। मां बगलामुखी हिनक परिवार के कुलदेवी छलथि। माता के अहि परिवार पर असीम कृपा छलनी। श्री कुमार के परदादा रुपल प्रसाद मंदिर के स्थापना के पूर्व कोलकाता के तांत्रिक भवानी मिश्रा सं गुरु मंत्र लेलथि। हुनके प्रेरणा सं मंदिर के स्थापना भेलैन। धीरे-धीरे तांत्रिक शक्तियों के कारण लोगक आस्था अहि मंदिर मे बढ़ल आ लोग पूजा अर्चना लेल आबय लागल। बाद मे एतय मां त्रिपुर सुंदरी (2004), मां तारा, बाबा भैरवनाथ (2006) आ हनुमान जी के मूर्ति सेहो स्थापित कैल गेलनि।
 मंदिर के स्थापना करीब 285 वर्ष पूर्व महंत अजीत कुमार के परदादा रुपल प्रसाद मंदिर के स्थापना केने छलथि। मंदिर के वर्तमान स्वरूप के नींव श्री कुमार 1993-94 के बीच रखलथि। मां सं तंत्र साधना सीखलाक उपरांत वाम मार्ग आ दक्षिण मार्ग सं मंदिर मे तांत्रिक चेतना जागृत केलथि।
 स्टेशन पहुंचबाक बाद ओतय सं सीधे पूब दिस पुरना धर्मशाला चौक, मोतीझील, कल्याणी चौक, छोटी कल्याणी आ अमर सिनेमा रोड होइत हाथी चौक एबाक ऐछ। ओतय सं बाया घुइम कनबी आगू बढ़बाक ऐछ। चौक सं लगभग सौ मीटरक दूरी पर दाहिना कात माता के मंदिर अछि। 